Трэба адзначыць, што дзеці рыхтаваліся да кожнага ранішняга набажэнства: рабілі з паперы сэрцы і зорачкі, указваючы на зваротным баку свае прозвішчы. Прыносілі іх у касцёл і складвалі ў спецыяльную скрыначку. Ксёндз Генадзь Добрук, які сёлета цэлебраваў усе раратнія Святыя Імшы, напрыканцы набажэнства прапаноўваў дзецям выцягнуць са скрынкі чатыры сэрцы.Тыя, чые вырабы былі "выйграшнымі", атрымлівалі своеасаблівыя ўзнагароды. Так, Аляксандры Забароўскай, Максіму Цыцыну, Уладзіславу Краўчанка, Андрэю Малецкаму, Андрэю Карцяновічу, Дзмітрыю Урбановічу, Уладзіславе Забароўскай, Аліне Шыдлоўскай і многім іншым дзецям уручылі пераходныя абразы Беззаганнага Сэрца Марыі. Іх яны неслі дадому як знак асаблівай Божай ласкі. Назаўтра раніцай, “пагасціўшы” ў адных юных вернікаў, абраз пераходзіў да іншых. У ліку тых, каму праз выцягванне са скрынкі папяровага сэрца дастаўся салодкі прыз, — Аня Федуковіч, Насця Васюцёнак, Уладзіслава Забароўская, Андрэй Кліменцьеў, Уладзік Курыловіч, Вольга Баравік, Артур Курдутаў і іншыя. Асаблівы гонар атрымалі Арцём Краўчанка, Аліна Шыдлоўская, Мікіта Капусцёнак, Уладзік Няміра, Ілля Чарняўскі і іншыя хлопчыкі і дзяўчынкі, якім выпаў шанец прачытаць заданне на дзень: памаліцца за памерлых, актыўна ўдзельнічаць у рэкалекцыях, падрыхтавацца да споведзі, быць паважлівымі да настаўнікаў і г. д.